Diari Oficial de la Generalitat Valenciana


Sumari del DOGV 2594, del 27-09-1995 (1995/836237)

ORDRE d'11 de juliol de 1995, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària d'Alberic.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/11/(9)/dof/vci/html**

### Dades del document

Número de DOGV
:   2594

Data del DOGV
:   27-09-1995

Secció del DOGV
:   DISPOSICIONS GENERALS

Número del document
:   1995/836237


Data del document
:   11-07-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'11 de juliol de 1995, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària d'Alberic.   
Amb el Decret 124/1995, de 19 de juny, del Govern Valencià, publicat en el Diari Oficial de la Generalitat Valenciana de 30 de juny, pel qual es crea l'Institut d'Educació Secundària d'Alberic, es va autoritzar el conseller d'Educació i Ciència per dictar les disposicions necessàries per al seu compliment i desplegament.  
Escau, doncs, ordenar l'inici de les activitats del centre i adoptar les mesures necessàries perquè puga desplegar la seua activitat acadèmica.  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,  
ORDENE  
Primer  
L'Institut d'Educació Secundària d'Alberic, codi 91693578, iniciarà les activitats en el curs acadèmic 1995/96.  
Segon  
Aquest institut farà Educació Secundària Obligatòria, Batxillerat i cicles formatius de Formació Professional.  
Tercer  
Al curs acadèmic 1995/96, admetrà matrícula dels ensenyaments següents:  
- 3r. curs d'Educació Secundària Obligatòria.  
- 2n. de Formació Professional, 1r. grau de la branca administrativa i comercial, professió adminitrativa.  
- 2n. curs de Formació Professional, 1r.grau de la branca d'electricitat i electrònica, professió electrònica.  
- 1r., 2n. i 3r. cursos de Formació Professional de 2n. grau de la branca administrativa i comercial, especialitat administrativa.  
- 1r., 2n. i 3r. cursos de Formació Professional de 2n. grau de la branca d'electricitat i electrònica, especialitat electrònica industrial.  
- 2n. i 3r. de Batxillerat Unificat Polivalent.  
- El curs d'Orientació Universitària.  
Quart  
Al curs escolar 1996/97 s'extingiran els ensenyaments de 2n. de Batxillerat Unificat Polivalent i el 2n. curs de 1r. grau de Formació Professional.  
En aquest curs acadèmic s'admetrá matrícula dels següents ensenyaments:  
- 3r. i 4t. curs d'Educació Secundària Obligatòria.  
- 1r., 2n. i 3r. de Formació Professional de 2n. grau de la branca administrativa i comercial, especialitat administrativa, i de la branca electricitat i electrònica, especialitat electrònica industrial.  
- 3r. de Batxillerat Unificat Polivalent.  
- Curs d'Orientació Universitària.  
Cinqué  
El director territorial d'Educació de València, de conformitat amb el que estableix l'article 37.4 de la Llei Orgànica 8/1985, de 3 de juliol, Reguladora del Dret a l'Educació, nomenarà el director provisional del centre d'entre el funcionariat del cos de professorat d'Ensenyament Secundari, amb suficient antelació perquè les activitats docents puguen iniciar-se en el termini establert.  
Sisé  
La implantació efectiva dels ensenyaments a què es refereix aquesta ordre queda condicionada al fet que el nombre d'alumnat inscrit en cadascun dels ensenyaments siga com a mínim de vint.  
Seté  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A aquest efecte, la Direcció Territorial d'Educació de València, efectuarà l'oportuna i raonada proposta.  
Vuité  
A l'efecte de matrícula i realització de les proves d'accés a la Universitat, aquest centre s'adscriu a la Universitat de València, Estudi General. La Direcció General de Centres Docents podrà modificar aquesta adscripció quan així ho aconsellen les circumstàncies.  
DISPOSICIó ADDICIONAL  
El que s'estableix en aquesta disposició s'inscriurà al Registre de Centres Docents de la Generalitat Valenciana.  
DISPOSICIONS FINALS  
Primera  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desplegament del que es preveu en aquesta ordre.  
Segona  
Aquesta ordre entrarà en vigor el dia 1 de juliol de 1995. No obstant això, els seus efectes acadèmics s'entenen referits al curs escolar 1995/96.  
València, 11 de juliol de 1995  
El conseller de Cultura, Educació i Ciència  
FERNANDO VILLALONGA CAMPOS


Còpia Permalink ELI